kardosdrur/scandi-wiki huggingface dataset:
Hawaii, Oslo

Hawaii, Oslo er en norsk film, som udkom i 2004. Den er instrueret af Erik Poppe efter manuskript af Harald Rosenløw Eeg. Filmmusikken er komponeret af John Erik Kaada og Bugge Wesseltoft. Filmen fik Filmkritikerprisen i 2005.

Rolleliste
 Vidar – Trond Espen Seim
 Leon – Jan Gunnar Røise
 Åsa – Evy Kasseth Røsten
 Frode – Stig Henrik Hoff
 Milla – Silje Torp Færavaag
 Viggo – Robert Skjærstad
 Bobbie – Petronella Barker
 Mikkel – Bejamin Røsler
 Magne – Ferdinand Falsen-Hiis
 Tina – Judith Darko
 Trygve – Aksel Hennie
 John – Morten Faldaas

Handling
Filmen handler om Vidar som arbejder på en psykiatrisk institution. Han prøver at holde sig vågen, flere gange tidligere har han drømt forfærdelige ting som senere er sket i virkeligheden. Han drømmer at Leon, en af patienterne, som skal møde sin gamle kæreste, ikke møder hende, men bliver påkørt af en ambulance.

Ekstern henvisning
Officiel hjemmeside
 

Norske film fra 2004
Dramafilm fra Norge
Film instrueret af Erik Poppe
Bianca 28

Bianca 28 (der oprindeligt hed Bianca 26) er en danskbygget båd, konstrueret af designerteamet Elvstrøm & Kjærulf i 1974 ved værftet Bianca Yachts. Båden blev konstrueret til at leve op til kravene for International Offshore Rule (IOR) 1/4 ton klasse. Båden er ikke kun beregnet til kapsejlads, men er også en familiebåd. Den er indtil 1981 bygget i 400 eksemplarer.

Specifikationer 
Ydre mål
l.o.a. 8,40 m
l.i.v. 6,10 m
Bredde 2,60 m
Dybgang 1,60 m

Dimensioner af sejl
Genua 3: 13,5 m²
Rig: Toprig
Storsejl: 13 m²
Krydsfok: 13,2 m²
Stormfok: 6 m²
Genua 23: m²
Genua II: 19 m²
Spiler: 48 m²

Øvrig data
Motor: Yanmar 8 hk
Deplacement: 2.300 kg
Kølmateriale: Jern, indstøbt i glasfiber
Kølvægt: 950 kg
Køl%: 41%
Antal køjepladser: 5
Pantry: Ja

Kølbåde
Pick Up Passion

Pick Up Passion er McKinleys første album, som udkom i 1973 på forlaget EMI.

Nummerliste 
 "Searchin' You"
 "Rendevouz"
 "Set Me Free"
 "Obsession"
 "One Way Out"
 "Rainy-day Thoughts"
 "Suzie"
 "My City"
 "Simple Song"
 "Rockin' Weekend"
 "Country Feelin'"

McKinleys-album
Album fra 1973
McKinleys (album)

McKinleys er McKinleys andet album, som udkom i 1977 på forlaget Stuk.

Nummerliste 
 "Elenore"
 "Out Of The Blue"
 "Working My Way Back"
 "Funky Street"
 "Funny How Love Can Be"
 "Cherry, Cherry"
 "When The Boogie"
 "Beggin'"
 "Dirty Tricks"
 "All The Best"
 "What A Life"
 "Stranger On The Shore"

McKinleys-album
Album fra 1977
Ballroom Heroes

Ballroom Heroes er McKinleys tredje album, som udkom i 1978 på forlaget Stuk.

Nummerliste 
 "Cheek To Cheek"
 "Ride Like Hell"
 "Break The Silence"
 "What Do You Think?"
 "Doctor My Eyes"
 "Jessamine"
 "You're Not The Only One"
 "I Am, What I Am"
 "Judy"
 "When It's Through"

McKinleys-album
Album fra 1978
Store Styggedalstinde

Store Styggedalstinde, på norsk Styggedalstind, er et bjerg, hvis højeste punkt er 2387 meter. Det er en af Styggedalstinderne, som er en del af den større bjergryg Styggedals- og Skagastølsryggen, som ligger i fjeldområdet Hurrungane i den sydvestlige del af Jotunheimen.  Styggedalstinderne ligger i Luster kommune i Vestland fylke i Norge.

Store Styggedalstind, som ligger mellem Sentraltind i vest og Jervvasstind i øst, er en ca. 800 m lang ryg som går i øst-vestlig retning.  Ryggen er smal med brat nord- og sydside.  Ryggen har to toppunkter, Østtoppen (2387 moh.) og Vesttoppen (2380 moh.), som ligger ca. 300 m fra hinanden.

Store Styggedalstind (Østtoppen) er Norges fjerdehøjeste fjeld. Selv om Vesttoppen også er et toppunkt og højdemæssigt kvalificerer sig til at blive kaldt Norges femtehøjeste fjeld, er den normalt ikke med i lister over Norges højeste fjelde, da den har en primærfaktor på bare 25 m.

Bjerget blev besteget første gang 7. august 1885 af Carl Christian Hall, Matias Soggemoen og Torger S. Sulheim.

Eksterne henvisninger

Beskrivelse af Styggedalstinderne

Bjerge i Vestland
New Shoes For The Old Suit

New Shoes For The Old Suit er McKinleys fjerde album, som udkom i 1979 på forlaget Stuk.

Nummerliste 
 "Reach From The Shadow"
 "Cheek To Cheek"
 "Woman"
 "What Do You Think"
 "Let's Hang On"
 "All The Best"
 "Take It As A Warning"
 "Dirty Tricks"
 "Baby Now That I've Found You"
 "Funny How Love Can Be"
 "Break The Silence"
 "Elenore"
 "Jessamine"

McKinleys-album
Album fra 1979
Flemming Rasmussen

Flemming "Razz" Rasmussen (født 1958) er en dansk lydtekniker og musikproducer. Han er især kendt for sit arbejde i Sweet Silence Studios, der blev etableret i 1976 af Freddy Hansson. Rasmussen blev medejer af studiet i 1980, og fra 1999 var han eneejer, indtil det lukkede i november 2008.Herefter var Flemming freelance, og medejer af forskellige studier.

Flemming genåbnede Sweet Silence Studios hos Bandhotel SV, i nye lokaler i København SV, Bådehavnsgade 12.

Flemming Rasmussen var bl.a. tekniker og producer på tre albums med det verdensberømte thrash metal-band Metallica, nemlig Ride the Lightning (1984), Master of Puppets (1986) og ...And Justice for All (1988). Han fik megen kritikerros for de to førstnævnte plader, mens lyden på ...And Justice for All ikke faldt i alle kritikeres smag. Rasmussen modtog dog i 1989 en Grammy for bedste metal-performance for nummeret "One" fra netop denne plade.

Flemming Rasmussen har desuden produceret Sort Sols Glamourpuss (1993), som indbragte en Dansk Grammy i 1994. Blandt andre produktioner kan nævnes Morbid Angels Covenant (1993), Blind Guardians Imaginations from the Other Side (1995) og Nightfall in Middle-Earth (1998). Derudover Artillerys By Inheritance (1990) og Ensiferums Iron (2004). Endvidere har han været involveret i produktionen af plader med bl.a. Anne Linnet, Poul Krebs, Mew, Tantara, Shotgun Revolution,Simcess, Her Personal Pain og BLINK.

Kilder 

Musikere fra Danmark
Musikproducere fra Danmark
Mugimama! Is This Monkey Music?

Mugimama! Is This Monkey Music? er et album af Mugison fra 2004.

Track listing

Personel 
 Mugison – Vokal, instrumenter, tekst, produktion og arrangementer.

Mugison-album
Album fra 2004
Niels Pedersen Gyldenstierne

Niels Pedersen Gyldenstjerne (død 1456), dansk godsejer.

Han overtog efter sin ældre halvbror Erik Pedersen Gyldenstjerne (død omkring 1425) Ågård i Jylland. Han ejede også Bregentved på Sjælland og Markie i Skåne, desuden en del mindre hovedgårde i Vendsyssel: Ellinggård, Lerbæk, Nibstrup og flere. 

Han blev i 1439 gift med Pernille Mogensdatter Munk, han var far til Mourits Nielsen Gyldenstjerne (død 1504).

Niels Pedersen
Godsejere fra Danmark
Danskere i 1500-tallet
Per Dich (album)

Per Dich er Per Dichs andet album, som udkom i 1967 på forlaget Sonet

Nummerliste 
 "Morder Anders"
 "Om sommeren"
 "Med en næse sort som kul"
 "Billy My Boy"
 "Du må aldrig sælge dit hår"
 "Låste du døren da du gik"
 "I Spaniens måneskin"
 "Myren"
 "Julian Grimau – min broder"
 "Charmøren"
 "Jag väntar vid min mila"
 "Vandresang"

Per Dich-album
Folkalbum
Album fra 1967
Surt og sødt

Surt og sødt er Per Dichs første album, som udkom i 1966 på forlaget Sonet.

Spor 
 "Tampax Vobiscum"
 "Gud er med os"
 "Pæne æsker"
 "To sætter bo"
 "Blomster blir fredet"
 "Tung regn"
 "Den villige værnepligtige"
 "International"
 "Den grønne bænk"
 "Jeg fik en sorg så stor"
 "Vi har rendezvous"
 "Gorillaen"
 "Proptrækkeren"

Per Dich-album
Folkalbum
Album fra 1966
Elena Ivannikova

Elena Ivannikova er født 1965 eller 1966 i Sovjet.

Hun er kendt i Danmark på grund af en række forfalskninger af danske malerier. Hun kom i 1994 i Århus' politis  søgelys. Hun er formentlig uddannet som malerikonservator fra kunstakademiet i Skt. Petersborg i Rusland. 
Hun opholdt sig i Holland i 2007 og var en overgang bosat i København, hvor hun havde lejet et værksted. Hun havde en finsk opholdstilladelse og finner hjalp med at sælge billeder.

Udstilling 
En udstilling med hendes malerier endte i en juridisk konflikt: Bornholms Kunstmuseum udstillede i 2007 Ægte forfalskninger, ægte malerier og forfalskninger, der var solgt som ægte i danske auktionshuse. En advokat truede med fogedforbud mod udstillingen, hvorefter Elena Ivannikovas navn blev fjernet fra udstilling og katalog.

Forfalskningerne 
Kunstnere hvis billeder Elena forfalskede
 Olaf Rude  
 Oluf Høst 
 Paul Fischer 
 Peder Mønsted  
 Carl Holsøe

Eksterne links 

 Kunstner vil ikke kendes ved udstilling - DR 31. august 2007
 Fupkunstner fjernet fra udstilling  - TV 2 Nyhederne 1. august 2007
 Fupkunstner fjernet fra fupudstilling  - Fyens Stiftstidende 3. august 2007

Kunstsvindlere
Personer fra Rusland
Exmoor

Exmoor nationalpark er en nationalpark, som ligger på et område langs kysten af Bristolkanalen i Devon- og Somersetshire i det sydvestlige England. Nationalparken dækker næsten 700 km², og den består af bakkede heder og 55 km kystlinje. Exmoor blev gjort til nationalpark allerede i 1954 og er opkaldt efter det vigtigste vandløb i området, floden Exe.

Se også 
 Exmoor-pony
 Dartmoor

England
Nationalparker i Storbritannien
Hurrungane

Hurrungane (eller Hurrungene, Hurrungadn, Horungane m.m.) er et fjeldområde på grænsen mellem Luster og Årdal kommuner i Vestland fylke i Norge. Området ligger i den sydvestlige del af Jotunheimen og inkluderer Skagastølstindane, Styggedalstinderne, Dyrhaugstindane, Maradalstindane, Austanbotntindane, Soleibotntindane med flere.

Området har mange af de vildeste toppe i Norge og har 23 toppe på over 2.000 moh. Mange af toppene kan kun nås ved fjeldklatring eller vandring på isbræ, men der er også nogle der er lettere tilgængelige.

Hurrungane har dale som i hovedsagen går nord-syd. De største dale er Skagadalen, Ringsdalen, Gravdalen, Stølsmaradalen, Midtmaradalen, Maradalen. Hurrungane er afgrænset af Utladalen mod syd og øst, af Helgedalen og Bergsdalen mod nord og Berdalsbandet mod vest.

En række mindre, alpine isbræer ligger i området. De største er Jervvassbræen, Styggedalsbræen, Skagastølsbræen, Ringsbræen, Berdalsbræen, Stølsmaradalsbræen, Midtmaradalsbræen, Slingsbybræen og Maradalsbræen.

Friluftsliv 
Et udgangspunkt for ture i Hurrungane er Turtagrø, 884 moh, ved rigsvej 55 nord for Hurrungane. Her ligger Turtagrø hotel, et hotel med lange traditioner som samlingssted for fjeldsport og klatring. På Turtagrø er det muligt at leje fjeldfører fra Norgesguiderne til bestigning af toppe i området.

Den Norske Turistforening har to hytter i området: Skagastølsbu, 1.758 moh., kendt som "Hytta på Bandet" og Stølsmaradalen, 845 moh. En mærket sti går fra Turtagrø gennem Skagadalen op til Bandet.

Fjelde i Hurrungane 
De de højeste toppe i området er
 Storen (Skagastølstindane, Store) (2405 moh.)
 Styggedalstindane, Store (2387 moh.)
 Jervvasstind(Gjertvasstind) (2351 moh.)
 Sentraltind (2348 moh.)
 Vetle Skagastølstind (2340 moh.)
 Midtre Skagastølstind (2284 moh.)
 Skagastølsnebbet (2222 moh.)
 Store Austanbotntind (2202 moh.)

Eksterne henvisninger 

 Bergtatts side om Hurrungane 
 Turtagrø hotel
 Web-kamera på Turtagrø hotel 
 Norgesguiderne

Bjerge i Vestland
Luster
Årdal
If I Was Your Vampire

If I Was Your Vampire er titlen på første komposition på albummet Eat Me, Drink Me (2007) af sangeren, Marilyn Manson. Nummeret, hvis intro blev anvendt som i april 2007 på hjemmesiden, www.marilynmanson.com, er også det længste på pladen. Den bliver poste på kunsterens MySpace side sammen med dets omslag d. 16 april 2007. Få måneder senere får nummeret sin radio debut, da Manson og Tim Skold dukker op på den engelske radio station BBC og dens Radio One. Her bliver Manson også interviewet, og udtaler sig bl.a. følgende om nummeret: 

I had done so many things that I thought was something I wanted to do but it just never really crossed over as much as this song did which only happened recently. Obviously this is one of the longest songs I have ever done and suddenly I felt that is the best thing I could do instead of the normal obligation of making something short

Eksterne links 
Marilynmanson.com

Sange fra 2007
Olaf Andersen

Olaf Andersen (28. juni 1875 i Nykøbing Falster – 17. oktober 1964 i Tommerup stationsby), er en dansk højskoleforstander, lærer, forfatter og digter. Olaf Andersen blev gift med Eline Larsson, og de blev forældre til violinisten og komponisten Arvid Andersen

I 1943 fik han en førstepræmie i en konkurrence inden for Danmarks historie i 500 ord med Danmarks historie i 500 ord (digt) i samme konkurrence deltog blandt andre Johannes V. Jensen.
Olaf Andersen udgav 6 digtsamlinger:
 1935 Danmark og andre Digte
 1938 Vandring og Valfart
 1940 Kornsne
 1943 Landkending
 1946 Vild Kørvel
 1952 Digte på min Vej

Hjemstavnsgården i Gummerup er oprettet på initiativ af Olaf Andersen.

Kilde 
 Lokalhistorisk Arkiv i Glamsbjerg (Olaf Andersens Arkiv A590).

Eksterne henvisninger 
 Olaf Andersen på Dansk Forfatterleksikon

Digtere fra Danmark
Personer fra Nykøbing Falster
Dansksprogede forfattere fra Danmark
Tina Siel

Tina Siel, (født 24. oktober 1967), er en dansk sangerinde, som bl.a. er kendt fra tv-programmerne DR 1 Julekoncert, Dansk Poplic Service, Fællessang fra Bakken, Hit med Sangen og Musikbutikken. Hun har endvidere været tv-værtinde i programserien Stil med Siel, som blev vist på TV 2 Nord og TV/Midt-Vest. Hun debuterede med albummet Når kærligheden dør i 1997, der solgte 7000 eksemplarer. I 1999 udkom hendes andet album, Hvor hjerterne bor, der solgte 15.000 eksemplarer.

Tina Siel er opvokset i en musikalsk familie. Hendes forældre er guitaristen Curt Siel og sangerinden Svanhild Siel, med hvem hun allerede som barn optrådte i familiens danserestaurant i Sæby, og hun er søster til sangerinden Lene Siel. Tina Siel har tre børn, hvoraf datteren Michelle deltog i MGP 2001 med sangen "Danser himlen sort".

Som sangerinde har Tina Siel turneret i hele landet, blandt andet sammen med Kandis og Bjørn & Okay, lige som hun har været på koncertturneer i Caribien, Thailand, Østrig, Norge, Sverige og på Grønland. På hendes album "Lidt af mit liv" fra 2007 medvirker bl.a. brødrene Klaus og Knud Erik Thrane, kendt fra popgruppen Cane. Sidstnævnte har siden 2002 været Tina Siels faste pianist ved kirkekoncerter og andre musikalske arrangementer i Danmark.

Tina Siel er stadig aktiv på den danske scene. I maj 2009 optrådte hun bl.a. i TV2 Charlie's fællessang på Bakken, hvor hun blev akkompagneret af Fede Finn og Funny Boyz.

Diskografi 
 1997 – Når kærlighed dør
 1999 – Hvor hjerterne bor
 2000 – Juledrømme
 2001 – Mine favoritter
 2001 – En buket
 2007 – Lidt af mit liv

Eksterne henvisninger 

 Officiel hjemmeside

Noter 

Sangere fra Danmark
Skals Håndarbejdsskole

Skals Håndarbejdsskole i Skals blev oprettet i 1959 som privat håndarbejdsskole af den dengang 33-årige Gunnild Gaardsdal (født 9. september 1926 i Torrild Sogn, død 15. marts 2015 i Aarhus). Hun ejede og drev den til 1993, hvor den blev en selvejende institution.

Skolen blev bygget i 1868 som Skals Højskole og var i en årrække håndværkerskole. Den ældste del af de nuværende bygninger er fra 1915. Som håndarbejdsskole har den 3 meget store faglokaler til syning, vævning og broderi. På skolen arbejdes der med de klassiske håndarbejdsteknikker, håndværk, design og kreativitet.

Håndarbejdsskolen er en kostskole, hvor 55 elever kan bo, men man kan også komme som dagselev. Skolen har en stor kort-kursus virksomhed på stedet med interne og eksterne undervisere, relevante foredrag og ture. De korte kurser og seminarer søges både af ivrige amatører og kunsthåndværkere eller kunstnere, der er på et højt fagligt niveau. Kurserne bruges desuden af lærere fra andre håndarbejdsskoler for udvidelse af faglige kompetencer.

Skals Håndarbejdsskole udgiver hvert år en kalender med opskrifter. Indholdet er strik, hækling, broderi, filtning og vævning. Opskrifterne er lavet af lærere, elever, gæstelærere og tidligere elever.

Eksterne kilder/henvisninger 
 Skals - højskolen for design og håndarbejde
 Lone Weinreich Fisker: Frøkenen fra Skals Håndarbejdsskole i Viborg Stifts Folkeblad 10. april 2015 – med foto
 Allan Nordmark: Tekster om Skals Håndarbejdsskole og Skals Håndarbejdsskoles Seminarium, 1982.
 Minna Kragelund: Gårdsdal, Gunnild i Dansk Kvindebiografisk Leksikon, bind 1, s. 598 f. Rosinante, København 2000 

Håndarbejdsskoler
Håndværk
Håndarbejde
Kreativitet
Design fra Danmark
Materiel design
Mode
Viborg Kommune
Nukleosid

Et nukleosid er en organisk forbindelse, der består af en kvælstofholdig heterocyklisk aromat (en base). I naturligt forekommende nukleosider er denne oftest en purin (2-ringet) eller en pyrimidin (1-ringet). Basen er bundet til en pentose-sukker via en N-glykosidbinding. I de nukleosider, der indgår i DNA og RNA er sukkergruppen enten ribose (i RNA) eller 2'-deoxyribose (i DNA).

Nukleosider kan fosforyleres, eksempelvis af kinaser, og derved danne nukleotider. Den mest almindelige fosforyleringsreaktion involverer 5'-positionen (øverst til venstre på figuren), men 3'-position kan også fosforyleres, som f.eks. i stoffet ppGpp (guanosin-3',5'-bispyrofosfat, også kaldet "Magic spot"), der fungerer som et signalstof i visse bakterier.

Biokemi
Hinsides retfærdigheden

Hinsides retfærdigheden (originaltitel: Beyond this place (USA: Web of evidence)) er en britisk film, instrueret af Jack Cardiff. Den havde premiere i Danmark 7. august 1961.

Handling 

Filmen er baseret på romanen af samme navn, skrevet af A.J. Cronin, og handler om Paul Mathry, der efter 20 år i USA vender tilbage til Liverpool. Her finder han ud af at hans far, som han troede døde i som en helt i krigen, i virkeligheden er i fængsel for mord. Paul sætter sig for at starte sin egen efterforskning, for at få bevist at faren er uskyldig.

Medvirkende 

 Van Johnson – Paul
 Vera Miles – Lena
 Emlyn Williams – Enoch
 Bernard Lee – Patrick (Faderen)
 Jean Kent – Louise

Eksterne henvisninger 
 

Britiske film fra 1959
Thrillerfilm fra Storbritannien
Film baseret på bøger
Leksands IF

Leksands IF er en svensk ishockeyklub beliggende i den lille by Leksand i Dalarna med under 6000 indbyggere. Klubben blev dannet i 1919 og havde i begyndelsen fodbold og bandy på programmet. Ishockey kom til i 1938. Man spiller sine hjemmekampe i Ejendals Arena der har plads til 7650 tilskuere, altså flere end der bor i hele byen Leksand.

Klubben er en af de mest traditionsrige ishockeyklubber i Sverige og man har vundet det svenske mesterskab i alt 4 gange (1969, 1973, 1974 og 1975). Igennem de seneste år har man dog haft svært ved at gøre sig gældende på allerhøjeste niveau og man har haft svært ved at holde sig i den øverste række, Elitserien. Siden sæsonen 2006-07 har man således spillet i den næstbedste række Hockeyallsvenskan.

Danskere 
Klubben har igennem mange år haft dansk islæt og ikke mindst Jens Nielsen har gjort sig fint bemærket for klubben i både Elitserien og Allsvenskan. Blandt øvrige danskere der har spillet i Leksand bør nævnes Peter Hirsch og Morten Green, og Heinz Ehlers som var den første dansker i Eliteserien.

I sæsonen 2008-09 spillede udover Morten Green også den tidligere Herning-spiller Daniel Nielsen for Leksand inden han kort inde i sæsonen vendte tilbage til Herning af familiære årsager.

'Fredede' numre 
  2 Åke Lassas
18 Jonas Bergqvist

Referencer

Eksterne henvisninger

Ishockeyklubber i Sverige
Leksand
Etableret i 1919
Fredrikstad Fotballklubb

Fredrikstad Fotballklubb er en norsk fodboldklub fra Fredrikstad, der spiller i . Klubben har vundet det norske mesterskab 9 gange og den norske pokalturnering 11 gange, hvilket gør den til den næstmest succesrige efter Rosenborg.

Klubben trænes af Per-Mathias Høgmo, men har tidligere været trænet af Egil "Drillo" Olsen.

Resultater 
 Tippeligaen:
 Vinder (9): 1937-38, 1938-39, 1948-49, 1950-51, 1951-52, 1953-54, 1956-57, 1959-60, 1960-61
 Sølv (9):1949-50, 1954-55, 1955-56, 1958-59, 1964, 1966, 1969, 1972, 2008

 Norsk Pokalturnering:
 Vinder (11): 1932, 1935, 1936, 1938, 1940, 1950, 1957, 1961, 1966, 1984, 2006
 Sølv (7): 1945, 1946, 1948, 1954, 1963, 1969, 1971

Danske spillere 
 Bora Zivkovic (2004-2006)
 Sanel Kapidžić (2016-2017)
 Mads Nielsen (2018-

Links/Henvisninger 
 Fredrikstad FK's hjemmeside 

Fodboldklubber i Norge
Etableret i 1903
Fotballklubb
Mérida (delstat)

Mérida er en af de 23 delstater i Venezuela. Delstaten er placeret i Andes-regionen, og dens hovedstad hedder Mérida. Denne er en vigtig studie- og turistby.

Delstaten Mérida dækker et areal på 11.300 km² og havde i 2007 en beregnet population på 843.800 indbyggere.

Økonomi 
Statens økonomi afhænger af landbrug og turisme. Næsten 60% af landets kartoffelproduktion foregår her.

Delstaten Mérida er betragtet som ét af de områder i Venezuela med flest turistatraktioner. Dette skyldes et behageligt bjergklima og mange smukke bjerge med bl.a. små bjerglandsbyer. Desuden findes der flere historiske museer og pladser. Desuden byen Méridas kabelbane, som er den højeste og længste i verden. 

Delstater i Venezuela
Tyrkisk folkedans

Tyrkisk folkedans, kaldt halay,horon,bar,karsilama,zeybek,semah, er en traditionel tyrkisk folkedans, som ofte danses til bryllupper.

Danses foregår i en kreds, hvor man normalt holder hinanden i lillefingeren. 

Den som er fører under danske holder et lille pyntet "tørklæde". 

I starten foregår dansen i et langsomt tempo, som gradvist øges, så det går hurtigere og hurtigere, afhængig af hvor stor kredsen er.

 

Folkedans
Danse
VH1

VH1 (VH-1: Video Hits One frem til 1994) er en amerikansk kabel-tv kanal som fokuserer på musik og realityprogrammer. Den startede i januar 1985 af Warner-Amex Satellite Entertainment, og var på det tidspunkt del af Warner Communications som også ejede MTV. Begge kanaler ejes til dato af Viacom. Kanalen blev oprettet med fokus på et ældre publikum end søster-kanalen MTV.

SourceMontalbanoStudio

VH1 Danmark 

Den 15. marts 2008 startede MTV Danmark en dansk udgave af VH1. Dan Rachlin er vært for en ugentlig top 20 liste på kanalen.

Internationale versioner af VH-1 
 VH1 (USA)
 VH1 Tyskland
 VH1 Australien
 VH1 Brasilien
 VH1 Europa
 VH1 Indien
 VH1 Latin-Amerika
 VH1 Polen
 VH1 Storbritannien
 VH1 Thailand
 VH1 Indonesien

Tv-kanaler fra USA
ViacomCBS
Tonny Landy

Tonny Landy (født Nuppenau den 30. juli 1937), er en dansk operasanger (tenor) og skuespiller. Han debuterede i 1966 som operasanger på Det Kongelige Teater som Alfredo i La Traviata. 

Han sang på operaen i Lübeck og derefter 9 år ved operaen i Göteborg. I 1978 blev han fastansat ved Det Kgl. Teater og medvirkede frem til 1994 i mere end 700 forestillinger i 40 forskellige partier. 

I 1980-94 var han forstander for Operaakademiet og har siden 1986 undervist i sang på Det Kgl. Danske Musikkonservatorium i København og Det Jyske Musikkonservatorium i Aarhus. 

I 1992-99 var han med i det faste panel i radioudsendelsen Spørg bare og har på tv-kanalen dk4 optrådt som kyndig opera- og sangguide af serien "Sangernes Værksted".
Han har desuden medvirket i en række film, bl.a. Blomsterfangen, Krystalbarnet, Den blå munk, Max, Switching og TV-serierne Dybt vand, Skjulte spor, Hotellet og Forsvar.

Han er gift med sangerinden Tove Hyldgaard, og sammen har de gennem mange år dannet musikalsk par. 

I 1977 udnævnt til Ridder af Dannebrog.

Eksterne henvisninger 
 

Operasangere fra Danmark
Riddere af Dannebrog
Venezuelas delstater

Venezuela er inddelt i 23 delstater (estados), et hovedstadsdistrikt (Distrito Capital) og et føderalt distrikt (Dependencia Federal), der består af en større række øer, samt Guayana Esequiba (opnået i forbindelse med grænsestridigheder med Guyana). Venezuela er yderligere underinddelt i 335 kommuner (municipios). Disse er underinddelt i over tusind sogn (parroquias). Staterne er grupperet i ni administrative regioner (regiones administrativas).

Historie 
Før den føderale krig (1859-1863) var Venezuela inddelt i såkaldte provinser. Efter denne krig fulgte mange teritorielle ændringer, som endte i de 23 nuværende delstater. På trods af de mange ændringer forblev delstaterne stort set det samme, men 3 nye stater er blevet dannet inden for nyere tid. Dette gælder Delta Amacuro og Amazonas (Begge hørte tidligere under delstaten Bolívar) samt Vargas.

Delstaterne 
Herunder er en liste over Venezuelas 23 delstater plus hovedstadsdistriktet. Staterne er listede sammen med deres emblemer, data og beliggenhed.

Efter indbyggertal 
Delstater sorteret efter indbyggertal.

Efter areal 
Delstater sorteret efter areal.

Efter befolkningstæthed 
Delstater sorteret efter befolkningstæthed.

Delstater i Venezuela